Source: https://www.dataprotectionromania.ro/regulamentul/capitolul-7/sectiunea-3-comitetul-european-pentru-protectia-datelor
Timestamp: 2018-12-14 02:57:11+00:00
Document Index: 32894908

Matched Legal Cases: ['Articolul 68', 'Articolul 69', 'articolul 70', 'Articolul 71', 'articolul 70', 'articolul 65', 'Articolul 73', 'Articolul 75', 'Articolul 76']

Secțiunea 3 – Comitetul european pentru protecția datelor – Regulamentul general privind protecția datelor (GDPR)
Capitolul VII - Cooperare și coerență
Secțiunea 3 – Comitetul european pentru protecția datelor
Category: Secțiunea 3 – Comitetul european pentru protecția datelor
Articolul 68 – Comitetul european pentru protecția datelor
(1) Comitetul european pentru protecția datelor („comitetul”) este instituit ca organ al Uniunii și are personalitate juridică
autoritate de supraveghere, Autoritatea Europeană pentru Protecția Datelor, CEPD, comisia
Articolul 69 – Independență
(1) Comitetul acționează independent în îndeplinirea sarcinilor sale sau în exercitarea competențelor sale în conformitate cu articolele 70 și 71.
(2) Fără a aduce atingere solicitărilor din partea Comisiei menționate la articolul 70 alineatele (1) și (2), comitetul, în îndeplinirea sarcinilor sale sau în exercitarea competențelor sale, nu solicită și nu acceptă instrucțiuni de la nicio parte externă.
CEPD, comisia, instrucțiuni
Articolul 71 – Rapoarte
(1) Comitetul întocmește un raport anual privind protecția persoanelor fizice cu privire la prelucrare în Uniune și, dacă este relevant, în țări terțe și organizații internaționale. Raportul este pus la dispoziția publicului și transmis Parlamentului European, Consiliului și Comisiei.
(2) Raportul anual include o revizuire a aplicării practice a orientărilor, recomandărilor și bunelor practici menționate la articolul 70 alineatul (1) litera (l), precum și a deciziilor obligatorii menționate la articolul 65.
CEPD, orientări, prelucrarea datelor cu caracter personal, protecția drepturilor și libertăților, țară terță
Articolul 73 – Președintele
(1) Comitetul alege un președinte și doi vicepreședinți din rândul membrilor săi, cu majoritate simplă.
(2) Mandatul președintelui și al vicepreședinților este de cinci ani și poate fi reînnoit o singură dată.
Capitolul VIII - Căi de atac, răspundere și sancțiuni, Regulamentul integral, Secțiunea 3 - Comitetul european pentru protecția datelor
Articolul 75 – Secretariatul
(1) Comitetul dispune de un secretariat, care este asigurat de Autoritatea Europeană pentru Protecția Datelor.
(2) Secretariatul își îndeplinește sarcinile exclusiv pe baza instrucțiunilor președintelui comitetului.
(3) Personalul Autorității Europene pentru Protecția Datelor implicat în îndeplinirea sarcinilor conferite comitetului în temeiul prezentului regulament face obiectul unor linii de raportare separate în raport cu personalul implicat în îndeplinirea sarcinilor conferite Autorității Europene pentru Protecția Datelor.
(4) Dacă este oportun, comitetul și Autoritatea Europeană pentru Protecția Datelor elaborează și publică un memorandum de înțelegere pentru punerea în aplicare a prezentului articol, care să stabilească condițiile cooperării și să se aplice personalului Autorității Europene pentru Protecția Datelor implicat în îndeplinirea sarcinilor conferite comitetului în temeiul prezentului regulament.
(5) Secretariatul oferă sprijin analitic, administrativ și logistic comitetului.
(6) Secretariatul este responsabil în special de următoarele:
(a) gestionarea curentă a activității comitetului;
(b) comunicarea dintre membrii comitetului, președintele acestuia și Comisie;
(c) comunicarea cu alte instituții și cu publicul;
(d) utilizarea mijloacelor electronice pentru comunicarea internă și externă;
(e) traducerea informațiilor relevante;
(f) pregătirea și monitorizarea acțiunilor ulterioare reuniunilor comitetului;
(g) pregătirea, redactarea și publicarea avizelor, deciziilor privind soluționarea litigiilor dintre autoritățile de supraveghere și a altor texte adoptate de comitet.
Autoritatea Europeană pentru Protecția Datelor, CEPD, cooperare, instrucțiuni
Articolul 76 – Confidențialitate
(1) Discuțiile din cadrul comitetului sunt confidențiale în cazul în care comitetul consideră că acest lucru este necesar în conformitate cu regulamentul său de procedură.
(2) Accesul la documentele prezentate membrilor comitetului, experților și reprezentanților părților terțe este reglementat prin Regulamentul (CE) nr. 1049/2001 al Parlamentului European și al Consiliului.
CEPD, confidențialitate